Det anbefales at rense tagrenderne efter efterårets løvfald for at forberede dem på regnen og sneen, der falder i efteråret og vinteren. Herudover bør du rense tagrenderne når de er ved at være stoppet til.
Hvor ofte det er nødvendigt, varierer fra ejendom til ejendom, afhængigt af lokale forhold. Hvis dit hus har meget mos på taget, eller der er træer i nærheden, kan det være nødvendigt at rense tagrenderne månedligt, da mos, smågrene og blade kan tilstoppe dem.
Hvis disse forhold ikke gælder for dit hus, bør du stadig rense dine tagrender mindst 1-2 gange om året. Husk at tjekke dine tagrender regelmæssigt for at se, om de trænger til at blive tømt.